અમદાવાદ: ભાવનગર-અમદાવાદ હાઇવે ફરી એક વખત રકતરંજિત બન્યો છે. ધોલેરા-પીપળી હાઇવે પર આજે સવારે કાર-ટેન્કર વચ્ચે ગોઝારો અકસ્માત સર્જાયો હતો, જેમાં હેવી ટેન્કર સામેથી આવી રહેલી સ્વિફ્ટ કારને અથડાતાં કારનો ભુક્કો બોલાઇ ગયો હતો અને કારમાં બેઠેલી તમામ વ્યકિતઓના ઘટનાસ્થળે જ મોત નીપજ્યાં હતાં. અકસ્માતના કારણે હાઈવે પર ટ્રાફિક જામનાં દૃશ્યો સર્જાયાં હતાં અને વાહનોની લાંબી લાઇનો લાગી ગઇ હતી. પ્રાપ્ત માહિતી અનુસાર આ અંગેની વિગત એવી છે કે ધોલેરા-પીપળી હાઇવે પર હોટલ એન્કર નજીક આજે સવારે એક હેવી ટેન્કર આવી રહ્યું હતું.